Sigurd

Sigurd er et nordisk mannsnavn med norrøn opprinnelse. Navnet er dannet av ledd som betyr «seier» og «vokter». Navnet var svært vanlig i Norge i middelalderen, og på 1500- og 1600-tallet i formen Sjurd. Navnet Sigurd ble igjen populært en periode på slutten av 1800-tallet, og igjen på begynnelsen av 2000-tallet. Navnet er i dag mest brukt på Island, i formen Sigurður, men er også vanlig i Norge og på Færøyene. En kjent navnebærer er Sigurd Jorsalfare (1090–1130) som var konge i Norge 1103-1130. Sigurd har norsk navnedag 23. desember.

Etymologi
Sigurd har opprinnelse i det norrøne navnet Sigurðr, som er dannet av det rekonstuerte eldre norrøne navnet *Sigvǫrðr. Dette navnet er dannet av de norrøne leddene sigr, «seier», vǫrðr og «vokter».

Utbredelse
Sigurðr var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Sigvarðr og Sigurðr er kjent brukt i syv runeinnskrifter fra vikingtiden. Sigurd var et vanlig mannsnavn i Norge i middelalderen. Over 630 forskjellige personer med navnet er nevnt i Regesta Norvegica. 
Siurdt og Siurd var vanlige mannsnavn i Norge på 1500-tallet. Over 470 personer med disse navnene er nevnt i norske lensrekneskapsbøker 1548-1567. I tillegg var det svært mange andre liknende navn, blant annet Siuord, Siuordt, Siuordtt, Syuord, Siurdtt, Syuortt og Siiffuer.
Navnet var fortsatt svært vanlig fram til 1600-tallet i formen Sjurd, men ble så mindre brukt fram til det igjen ble populært i perioden ca. 1885–1915, da spesielt i Telemark og Agder. 

Sigurður var det tredje vanligste navnet på Island på midten av 1800-tallet, og har vært populært på hele 1900-tallet.

I Danmark var Sigurd mest populært på begynnelsen av 1900-tallet og igjen fra 1985, spesielt på Fyn og i Vestjylland. I Sverige var navnet mest populært i 1910- og 1920-årene.

Sigurd er i dag et vanlig navn i befolkningen i Norge. Navnet Sigurður er mye brukt på Island.

|}

 Kjente personer med navnet 
Personene i listen er ordnet kronologisk etter fødselsår.
 Sigurd Fåvnesbane, germansk og norrøn sagnhelt nevnt i Den eldre Edda og i Nibelungenlied
 Sigurd Haraldsson Rise (død ca. 950) Sønn av Harald Hårfagre
 Sigurd jarl (født ca. 890, død 962) Ladejarl og far til Håkon jarl, norsk konge 970-995
 Sigurd Sleva (død 964), sønn av Eirik Blodøks
 Sigurd Syr (død ca. 1018) Harald Hardrådes far
 Sigurd Ullstreng (død ca. 1100), lendmann hos kong Magnus Berrføtt
 Sigurd Jorsalfare (1090–1130), konge i Norge 1103-1130
 Sigurd Slembe (født ca. 1100, død 1139) var en norsk tronkrever i borgerkrigstiden
 Sigurd Munn (født 1133, død 1155) var sønn av kong Harald Gille. Kong Sverre regnet ham som sin far
 Sigurd Markusfostre (død 1163) var en norsk tronkrever i borgerkrigstiden
 Sigurd Hallvardsson (død 1163) var hærfører for kong Håkon Herdebrei og tronkreveren Sigurd Markusfostre
 Sigurd Magnusson (død 1194), tronkrever, sønn av Magnus Erlingsson
 Sigurd Jarlsson (død ca. 1203), baglerhøvding, sønn av Erling Skakke, halvbror av kong Magnus Erlingsson
 Sigurd Havtoresson (ca. 1315–1390) norsk ridder og riksråd
 Sigurd Jonsson (ca. 1390–1452), norsk ridder og riksråd
 Sigurður Guðmundsson (1833–1874), islandsk maler
 Sigurd Mathisen (1884–1919), norsk skøyteløper
 Sigurd Ibsen (1859–1930), norsk statsminister og sønn av Henrik Ibsen
 Sigurd Islandsmoen (1881–1964), norsk organist og komponist
 Sigurd Lewerentz (1885–1975), svensk arkitekt
 Sigurd Hoel (1890–1960), norsk forfatter
 Sigurd Christiansen (1891–1947), norsk forfatter
 Sigurd Moen (1897–1967), norsk skøyteløper
 Sigurd F. Olson (1899–1982), amerikansk forfatter og miljøforkjemper
 Sigurd Resell (1920–2010), norsk interiørarkitekt og møbeldesigner
 Sigurd Berge (1929–2002), norsk komponist
 Sigurd Osberg (født 1933), norsk biskop
 Sigurd Allern (født 1946), norsk politiker og medieviter
 Sigurd Frisvold (1947–2022), Norges forsvarssjef 1999–2005
 Sigurd Klomsæt (født 1953), norsk advokat
 Sigurd Køhn (1959–2004), norsk jazzsaksofonist
 Sigurd Jonny «Sig» Hansen (født 1966), norsk-amerikansk fisker
 Sigurd Sollien (født 1966), norsk programleder
 Sigurd Rushfeldt (født 1972), norsk fotballspiller
 Sigurd «Satyr» Wongraven (født 1975), norsk musiker
 Sigurd Sele (født 1976), norsk musiker og skuespiller
 Sigurd Pettersen (født 1980), norsk skihopper
 Sigurður Ari Stefánsson (født 1982), islandsk håndballspiller

 Annen bruk av navnet 
 Sigurd Drakedreper, norsk film fra 1989

Referanser

 Eksterne lenker 


Kategori:Mannsnavn